जनजागरण जत्था का स्वागत किया
बोकारो|भारतीय कम्युनिस्टपार्टी के बोकारो नगर लोकल कमेटी ने हजारीबाग से पूरे राज्य में जाने वाले जनजागरण जत्था का स्वागत सिवनडीह स्थित मंजूर भवन के सामने किया गया। यह जनजागरण राज्य और केन्द्र सरकार की मजदूर, किसान, नौजवान एवं गरीब विरोधी नीतियों के खिलाफ चलाया जा रहा है। यहां कॉ. पी के पांडेय महामंत्री की अध्यक्षता में सभा भी हुई। सीपीआई के सचिव कॉ. के डी सिंह ने कहा कि राज्य सरकार पूंजीपतियों के लिए सीएनटी एवं एसपीटी एक्ट में संशोधन कर आदिवासी, मूलवासी एवं गरीब किसानों की जमीन छीनने की साजिश कर रही है। गोड्डा में अडानी को जमीन दिलाने के लिए प्रशासन द्वारा लाठी चलाई जा रही है। मौके पर पंचानन महतो, अमित कुमार, कॉ. सुजीत घोष, कॉ. गणेश महतो, कॉ. शंकर मांझी ने संबोधित किया।
hin_Deva hin_Deva